חוות החופש (סדרת רשת)

חוות החופש היא סדרת רשת של היוצרת טליה פינקל עבור כאן דיגיטל על חוות המקלט לבעלי חיים "חוות החופש" שבמושב עולש. הסדרה עוסקת בסיפורי חיים של מתנדבים בחוות החופש המטפלים בבעלי חיים שניצלו מתעשיית המזון, הסדרה שודרה החל מאפריל 2024 בכאן 11.

הסדרה עוקבת אחר קשרים יוצאי דופן שנוצרו בין בעלי החיים לבין המתנדבים שמטפלים בהם. החיבור והקשר המרפא בין כאבם של הדיירים לבין כאב המתנדבים יוצר פסיפס אוניברסלי של אחדות בין אדם לחיה. בכל פרק ופרק יש סיפור על ההתנדבות בחווה המייצרת מערכות יחסים יוצאות דופן, המכילות רגעים קומיים וטרגיים, התמודדות מול כאבי גוף ונפש לצד שמחה, הומור, אופטימיות ואהבה.

הבמאית תיעדה את החווה והקמתה לאורך שנים מ-2014 כשעדית רומנו ומיטל בן ארי היו בשלבי הרעיון הראשוניים, והחווה עצמה הוקמה באוקטובר 2016. מאז המשיכה פינקל לתעד את החווה באופן עצמאי. ב-2020 יצאה לאור סדרת רשת בת שישה פרקים בני 8–10 דקות כל אחד. בחודש עלייתה לאוויר צפו בסדרה כמיליון וחצי צופים בפלטפורמות השונות. הסדרה משודרת גם באתר כאן. הסדרה זכתה בין היתר במקום ראשון בקטגוריית unscripted בפסטיבל SeriesFest, סדרת הרשת הטובה ביותר ביוני 2021 בפסטיבל CIFF, ניצחה סדרות עלילתיות וזכתה בתואר "סדרת הרשת הטובה ביותר" ב-Paris Art and Movie Awards, וב-DeadCenter Film Festival באוקלהומה.

==תוכן==
הסדרה מתרכזת במספר מתנדבים בחווה, ובקשרים שנוצרים בין מתנדב לבין בעל חיים דייר בחווה, המתחבר אליהם באלמנטים מסיפור חייהם:
* מָנטֶגווֹש ועומר – מנטגווש אמרה, בחורה ממוצא אתיופי, היא מדריכת נוער בסיכון המטפלת בעומר הגדי העיוור, בעודה מתמודדת עם בעיות ראייה גנטיות משל עצמה.
* יאנה ודורי – יאנה סופיה מהנדסת מעבדה המתמודדת עם דימוי גוף שלילי, עולה ותיקה מרוסיה, מספרת כיצד הפכה להיות "אשת התרנגולות". היא מחוברת רגשית במיוחד לתרנגולות מתעשיית הפטמים שעוותו גנטית להעלות משקל וכמותם היא לעיתים חשה כלואה בתוך גופה.
* בילי "דה קיד"– בילי אוסטרו נכה צה"ל, הייטקיסט העובד במיקרוסופט, עלה לארץ מאמריקה כדי להשתתף במלחמת לבנון הראשונה ואיבד רגל, כיום בעל בעל פרוטזה. בילי מחובר רגשית לבעלי החיים הנכים, ביניהם בילי הגדי הקרוי על שמו ומתנייד בכיסא גלגלים, וניר, פר צעיר קטוע רגל שלומד ללכת על פרוטזה.
* אילנה ויוסי – אילנה דיאמנט, מנהלת התפעול של החווה, מדריכה את גלית ואלון, מתנדבים עם מוגבלות שכלית התפתחותית שהגיעו לחווה במסגרת פעילות עם קבוצה ממעון אלאור בנתניה. אילנה עוזרת להם להתגבר על הפחד שלהם מבעלי חיים ולהתיידד עם יוסי ועמרי, חזירים הסובלים מעיוות גנטי לעלייה במשקל שגורם להם כאבים.
* אורנה ואורנה – פרק קומנדו לילה, אורנה בוקי הייתה נהגת "דן" הצעירה בארץ, כיום סובלת מבעיות שינה בעקבות התמודדותה עם מחלת הסרטן וניתוח קשה נוסף שעברה לאחר מכן. היא החליטה לנצל את הקושי להירדם כדי להיות שומרת בחווה. היא התחברה במיוחד לאורנה, תרנגולת הודו הקרויה על שמה.
* אורלי ורוני – אורלי ארזי היא גננת דתית לשעבר שגדלה במושב התימני גאולים שבו למשפחתה היה משק חי מסורתי. זיכרונות ילדות קשים מהפרקטיקות של השחיטה המסורתית מציפים אותה כשהיא מטפלת ברוני, גדי שהוצל רגעים ספורים לפני שהוקרב כקורבן זבח פסח על ידי פעילים להקמת בית המקדש. בפרק זה מופיעות גם מייסדות החווה עדית רומנו ומיטל בן ארי.
==פרסים==

* 2022 סדרת הרשת הטובה ביותר, Mediterranean Film Festival Cannes
* 2021 סדרת הרשת הטובה ביותר – פורום היוצרים הדוקומנטריים ישראל
* 2021 הסדרה התיעודית הטובה ביותר, פסטיבל מינסוטה לסדרות רשת ארצות הברית.
* 2021 סדרת הרשת הטובה ביותר, פסטיבל פריז לקולנוע ואומנות. צרפת.
* 2021 הסדרה הלא מתוסרטת הטובה ביותר, פסטיבל הסדרות סיירייספסט, ארצות הברית .
* 2021 סדרת הרשת הטובה ביותר, פסטיבל "צ'יינגינג פייס" סידני אוסטרליה.
* 2021 פרס למצוינות בטלוויזיה באינטרנט, פסטיבל סדרות הרשת הבינלאומי וושינגטון, ארצות הברית.

==קישורים חיצוניים==
*[https://www.kan.org.il/program/?catid=1630 קישור לצפייה בסדרה באתר כאן]
*[https://vimeo.com/442026366 ראיון על הסדרה בגלי צה"ל]
*[https://vimeo.com/442028253 ראיון על הסדרה ברשת ב]
*[https://vimeo.com/438351868 ראיון על הסדרה רדיו הים האדום]
*[https://panastreet.blogspot.com/2020/08/blog-post.html?fbclid=IwAR1ez533ZK0Wo9-7Ymkp1C_Xc9xwLdCNWYqcTrAHdlOFTLaexqtIfmRCmIM אדם וחווה - שיחה עם טליה פינקל, במאית הסדרה "חוות החופש"] בבלוג "פנס רחוב"
* 
*ה[https://culture.bestoneonline.co.il/%d7%aa%d7%a8%d7%91%d7%95%d7%aa/%d7%a7%d7%95%d7%9c%d7%a0%d7%95%d7%a2/hofesh/ סדרה שהופכת את ישראל למעצמת טבעונות עולמית], כתבה של דינה אברמסון
* 
==הערות שוליים==

קטגוריה:תאגיד השידור הישראלי: תוכניות וסדרות רשת